El CEIP Fernando de los Ríos acull l’exposició “Un sentiment etern”, del València CF
2025-07-24

El dilluns 13 de maig, serà molt especial per a l’alumnat del CEIP Fernando de los Ríos de Burjassot. El centre inaugurarà, a les 13.30 hores, l’exposició “Un sentiment etern” del València C.F, ja que participa en el projecte “Escoles cor Blanquinegre” que organitza la Fundació del València CF i premia a l’alumnat que és exemple d’esforç, en assistència a classe i en comportament.

L’exposició està composta de 14 panells que fan un recorregut per la història del València CF des de la seua fundació, en 1919, fins als nostres dies i, dins d’este recorregut, hi ha una sèrie de peces seleccionades dins de les vitrines perquè tothom que així ho desitge puga veure-les. La mostra romandrà en el col·legi burjassoter fins al divendres 17 de maig i  a la seua inauguració assistiran la regidora d’Educació, Manuela Carrero i el regidor d’Esports, Juan Gabriel Sánchez.